L 116/72 Den Europæiske Unions Tidende 29.4.2006 KOMMISSIONENS BESLUTNING af 28. april 2006 om tildeling til Danmark, Tyskland og Det Forenede Kongerige af dage, hvor et fiskerfartøj må være til stede i et område, jf. bilag IIA, punkt 8.1, litra h), i Rådets forordning (EF) nr. 51/2006 (meddelt under nummer K(2006) 1714) (Kun den danske, den tyske og den engelske udgave er autentiske) (2006/316/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 51/2006 af 22. december 2005 om fastsættelse for 2006 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (), særlig bilag IIA, punkt 8.1, litra h), og ud fra følgende betragtninger: (1) Bilag HA, punkt 8.1, litra h), i forordning (EF) nr. 51/2006 indeholder en særlig betingelse, som tilskynder medlemsstaterne til at udvikle systemer til automatisk suspension af fiskerilicenser ved overtrædelser. (2) — På basis af anmodninger fra medlemsstaterne giver anvendelsen af denne særlige betingelse mulighed for, at der fra den 1. februar 2006 til den 31. januar 2007 kan tildeles et bestemt antal dage, hvor et EF-fiskerfartøj, der medfører trawl, snurrevod og lignende redskaber, undtagen bomtrawl, med en maskestørrelse på mindst 120 mm, må være til stede i et område, jf. bilag IIA, punkt 4, litra a), nr. v). (3) > Danmark, Tyskland og Det Forenede Kongerige har fremsat en anmodning og fremsendt oplysninger om et system til automatisk suspension af fiskerilicenser ved overtrædelser begået af fiskerfartøjer, der medfører sådanne fiskeredskaber. (4) — På baggrund af de fremsendte oplysninger bør der tildeles Danmark, Tyskland og Det Forenede Kongerige et antal dage, hvor de af deres fiskerfartøjer, der medfører fiske- redskaber som omhandlet i bilag IIA, punkt 4, litra a), nr. v), i forordning (EF) nr. 51/2006, må være til stede i et område på den særlige betingelse, der er fastsat i punkt 8.1, litra h) — VEDTAGET FØLGENDE BESLUTNING: Artikel 1 I henhold til bilag IIA, punkt 4, Jitra a), nr. v), og punkt 8.1, litra h), i forordning (EF) nr. 51/2006 får fiskerfartøjer, der fører Danmarks, Tysklands eller Det Forenede Kongeriges flag, og som medfører trawl, snurrevod og lignende redskaber, undtagen bomtrawl, med en maskestørrelse på mindst 120 mm, tildelt dage som fastsat i bilag IIA, punkt 8.1, litra h), og i den dertil svarende linje i punkt 13, tabel I. Artikel 2 Et fiskerfartøj, som har fået tildelt et antal dage i henhold til artikel 1, må kun overdrage disse til et andet fiskerfartøj: a) hvis modtagerfartøjet altid bruger fiskeredskaber med en maskestørrelse på over 120 mm b) hvis betingelserne i bilag IIA, punkt 14 og 15, i forordning (EF) nr. 51/2006 er opfyldt. Artikel 3 Denne beslutning er rettet til Kongeriget Danmark, Forbunds- republikken Tyskland og Det Forenede Kongerige Storbritannien og Nordirland. Udfærdiget i Bruxelles, den 28. april 2006. På Kommissionens vegne Joe BORG Medlem af Kommissionen ()) EUT L 16 af 20.1.2006, s. 1.